Zomrel dlhoročný rozhlasový spravodajca Vladimír Ľach
Na svojom konte má stovky rozhlasových spravodajských a publicistických príspevkov a relácií.
Vo veku 70 rokov zomrel v pondelok (11. 2.) bývalý dlhoročný regionálny rozhlasový spravodajca Vladimír Ľach. TASR o tom informovala hovorkyňa RTVS Erika Rusnáková.
Rodák z Levoče takmer celý svoj profesionálny život spravodajsky pokrýval dianie v Žiline a okolí. Pre Slovenský rozhlas začal pracovať v roku 1983. Na svojom konte má stovky rozhlasových spravodajských a publicistických príspevkov a relácií. Intenzívne tiež spolupracoval s banskobystrickým rozhlasovým štúdiom. Srdcom zostal 'rozhlasákom' aj po roku 2006 a udržiaval kontakt s bývalými kolegami.
"Táto nečakaná strata nás veľmi bolí. V takýchto chvíľach si človek uvedomuje, ako je všetko ostatné nepodstatné. Bol to výborný človek a kolega s rovnou chrbticou, akých je dnes už málo. Vlado nám bude všetkým chýbať," povedal generálny riaditeľ RTVS Jaroslav Rezník.
Posledná rozlúčka s Vladimírom Ľachom sa uskutoční v piatok 15. februára o 12.00 h v kostole na sídlisku Vlčince v Žiline.
V súvislosti s dopravnou nehodou polícia začala trestné stíhanie
V súvislosti s dopravnou nehodou, ku ktorej došlo v sobotu počas tuningového zrazu v Trebišove polícia začala trestné stíhanie pre prečin ublíženia na zdraví.
V nedeľu bude horúco na západe, juhu a časti východného Slovenska
V nedeľu 9. augusta bude horúco najmä na západe a juhu krajiny a v okresoch Michalovce, Sobrance a Trebišov na východe Slovenska.
Matovič a Sulík zagratulovali novozvolenej predsedníčke Za ľudí Remišovej
Predseda vlády a líder hnutia OĽANO Igor Matovič i predseda koaličnej strany SaS Richard Sulík zablahoželali novozvolenej predsedníčke strany Za ľudí Veronike Remišovej.